V uvedenej prílohe sú zverejnené podmienky, ktoré musí žiadateľ/prijímateľ splniť, aby mohli byť poskytnuté prostriedky mechanizmu, ktoré sú rozdelené do dvoch častí a to:

1. Podmienky žiadateľa v rámci posudzovania žiadosti
2. Podmienky prijímateľa pred podaním žiadosti o platbu (refundácia)

Prvá časť „*Podmienky poskytnutia prostriedkov mechanizmu v rámci posudzovania žiadosti*“, sú podmienky, ktoré musí žiadateľ splniť aby bola jeho žiadosť posúdená. Druhá časť obsahuje podmienky *„Podmienky pred podaním žiadosti o platbu“* , ktoré musia byť zo strany prijímateľa dodržané pri realizácii projektu[[1]](#footnote-1).

1. **Podmienky poskytnutia prostriedkov mechanizmu v rámci posudzovania žiadosti**

Podmienky poskytnutia prostriedkov mechanizmu (ďalej len „PPPM“) predstavujú zoznam podmienok, ktoré musí žiadateľ splniť na to, aby mohol vykonávateľ posúdiť žiadosť v súlade s § 16 ods. 4 zákona o mechanizme. V nasledujúcej tabuľke je uvedené úplné znenie a opis podmienok poskytnutia prostriedkov mechanizmu. Vykonávateľ stanovuje formu, v akej žiadatelia preukazujú, že spĺňajú PPPM.

|  |
| --- |
| **1. Podmienka oprávnenosti žiadateľa** |
| V rámci tejto výzvy sú oprávnenými žiadateľmi fyzická alebo právnická osoba podľa § 2 ods. 2 písm. a) až c) Obchodného zákonníka, zapísaná v Obchodnom registri SR alebo podnikajúca na základe živnostenského oprávnenia alebo na základe iného než živnostenského oprávnenia podľa osobitných predpisov. |
| Spôsob preukázania zo strany žiadateľa |
| - formulár žiadosti |
| Spôsob overenia zo strany vykonávateľa |
| - formulár žiadosti,  - prostredníctvom portálu <https://rpo.statistics.sk> <https://oversi.gov.sk> resp. v iných verejne dostupných registroch alebo v ďalších všeobecne dostupných registroch (napr. Obchodný register SR, Živnostenský register SR a pod.) |

|  |
| --- |
| **2. Podmienka doručenia žiadosti včas a v stanovenej forme** |
| Žiadateľ je povinný doručiť žiadosť vykonávateľovi včas a v stanovenej forme. **Žiadosť tvorí vyplnený formulár žiadosti – Žiadosť o poskytnutie prostriedkov mechanizmu (sumár žiadosti vygenerovaný v systéme ISPO) vrátane povinných príloh[[2]](#footnote-2).**   * Žiadosť je doručená včas, ak vygenerovaný sumár žiadosti v systéme ISPO (bez príloh) je doručený vykonávateľovi do termínu uzavretia výzvy.   Upozorňujeme, že rozhodujúcim dátumom pre splnenie podmienky je **dátum odoslania sumáru žiadosti vygenerovaného v systéme ISPO** (bez príloh) **do elektronickej schránky vykonávateľa**.  Dátum doručenia sumáru žiadosti je určujúci aj pre splnenie tých podmienok poskytnutia prostriedkov mechanizmu, ktorých spôsob preukázania zo strany žiadateľa obsahuje požiadavku na aktuálnosť prílohy[[3]](#footnote-3). V prípade zmeny výzvy je dátum doručenia žiadosti rozhodujúci z hľadiska posúdenia dopadu relevantnej zmeny na žiadosť.   * Žiadosť je doručená v **stanovenej forme**, ak sú splnené nasledovné podmienky:  1. sumár žiadosti je vygenerovaný ISPO, 2. formulár žiadosti je v ISPO **vyplnený v slovenskom jazyku[[4]](#footnote-4) a písmom, ktoré umožňuje rozpoznanie a posúdenie jej obsahu.** |
| Spôsob preukázania zo strany žiadateľa |
| - formulár žiadosti,  - sumár žiadosti |
| Spôsob overenia zo strany vykonávateľa |
| - formulár žiadosti,  - sumár žiadosti. |

|  |
| --- |
| **3. Podmienka úplnosti žiadosti** |
| Žiadosť tvorí:  • formulár žiadosti vyplnený v ISPO,  • sumár žiadosti vygenerovaný v ISPO a  • povinné prílohy žiadosti.  **Žiadosť musí byť úplná, t. j. sumár žiadosti vygenerovaný v ISPO musí byť podpísaný osobou/osobami oprávnenou konať v mene žiadateľa a žiadosť musí obsahovať informácie, potrebné na overenie splnenia všetkých podmienok poskytnutia prostriedkov mechanizmu** a kritérií posúdenia žiadosti spôsobom stanoveným vo výzve. Uvedené sa nevzťahuje na podmienky, alebo ich časti, ktoré vykonávateľ overuje priamo (bez súčinnosti žiadateľa) na základe informácií získaných z iných zdrojov tak, ako je uvedené v spôsobe overenia splnenia podmienky.  Žiadosť musí byť doručená spôsobom a vo formáte stanovenom vo výzve.  Upozorňujeme žiadateľov, že v prípade, ak za žiadateľa koná splnomocnená osoba, je žiadateľ povinný predložiť ako prílohu žiadosti úradne osvedčené plnomocenstvo, ktorým žiadateľ oprávňuje danú osobu/osoby na konanie za žiadateľa.  V prípade, ak je žiadosť po prvotnom predložení neúplná, vykonávateľ v súlade s § 16 ods. 3 zákona o mechanizme vyzve žiadateľa na jej doplnenie. Podmienka sa považuje za nesplnenú v prípade, ak žiadateľ nedoplní žiadosť v zmysle výzvy vykonávateľa na doplnenie žiadosti a vykonávateľ na základe dostupných informácií nevie posúdiť splnenie niektorej z ostatných PPPM. |
| Spôsob preukázania zo strany žiadateľa |
| - formulár žiadosti, sumár žiadosti a povinné prílohy |
| Spôsob overenia zo strany vykonávateľa |
| - formulár žiadosti, sumár žiadosti a povinné prílohy  - register a identifikátor právnických osôb, podnikateľov a orgánov verejnej moci (https://rpo.statistics.sk ), resp. iné príslušné verejne dostupné registre. |

|  |
| --- |
| **4. Podmienka bezúhonnosti žiadateľa[[5]](#footnote-5)** |
| Prostriedky mechanizmu nemôže vykonávateľ poskytnúť osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.[[6]](#footnote-6) Prostriedky mechanizmu nemožno poskytnúť ani právnickej osobe, ktorej štatutárny orgán, člen štatutárneho orgánu alebo iná osoba konajúca v jej mene boli právoplatne odsúdení za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody;8 ak sa na realizácii investície alebo realizácii reformy spolupodieľa partner, uvedené sa vzťahuje aj na partnera, štatutárny orgán partnera, člena štatutárneho orgánu partnera a inú osobu konajúcu v mene partnera.  **Upozornenie:** V prípade, ak osobou oprávnenou konať v mene žiadateľa je právnická osoba, vzťahuje sa táto PPPM aj na štatutárny orgán tejto právnickej osoby, resp. na všetkých členov tohto štatutárneho orgánu.  **Upozornenie:** Ak do uzavretia Zmluvy o poskytnutí prostriedkov mechanizmu dôjde k zmene štatutárneho orgánu, resp. člena štatutárneho orgánu, prokuristu alebo k zmene, či k doplneniu inej osoby konajúcej v mene žiadateľa, žiadateľ je povinný zaslať sprostredkovateľovi oznámenie o takejto zmene spolu s príslušnými dokladmi preukazujúcim bezúhonnosť podľa tejto podmienky. |
| Spôsob preukázania zo strany žiadateľa |
| - formulár žiadosti, ***Údaje potrebné na vyžiadanie výpisu z registra trestov*** (relevantné pre štátnych občanov SR v súlade so zákonom  č. 330/2007 Z. z.[[7]](#footnote-7) )  **alebo**  - ***Výpis z registra trestov*** (relevantné pre osoby, ktoré nie sú štátnymi občanmi SR a za osoby, ktoré sú štátnymi občanmi SR, ale neposkytli údaje potrebné na vyžiadanie výpisu z registra trestov). V prípade osôb, ktoré **sú** štátnymi občanmi SR nesmie byť výpis z registra trestov starší ako 30 kalendárnych dní ku dňu predloženia žiadosti. V prípade osôb, ktoré **nie sú** občanmi SR, nesmie byť výpis z registra trestov, resp. úradne preložený doklad[[8]](#footnote-8) rovnocennej dôkaznej hodnoty z domovskej krajiny za žiadateľa starší ako 3 mesiace ku dňu predloženia žiadosti. Výpis z registra trestov sa predkladá za fyzické osoby |
| Spôsob overenia zo strany vykonávateľa |
| -v prípade predloženia ***Údajov potrebných na vyžiadanie výpisu z registra trestov*** overí prostredníctvom informačného systému verejnej správy, ktorý je dostupný na <https://oversi.gov.sk>, <https://esluzby.genpro.gov.sk/zoznam-odsudenych-pravnickych-osob>,  -overenie predloženého – ***Výpisu z registra trestov*** |

|  |
| --- |
| **5. Podmienka, že žiadateľ nie je evidovaný v EDES** |
| **Žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt** (v zmysle článku 135 nariadenia č. 2018/1046[[9]](#footnote-9)).  Zároveň upozorňujeme žiadateľov na povinnosť oboznámiť sa so znením dokumentu *Informácia pre žiadateľov o nenávratný finančný príspevok, resp. o príspevok* zverejneným na webovej stránke: [https://www.olaf.vlada.gov.sk//system-vcasneho-odhalovania-rizika-a-vylucenia-edes/](https://www.olaf.vlada.gov.sk/system-vcasneho-odhalovania-rizika-a-vylucenia-edes/). |
| Spôsob preukázania zo strany žiadateľa |
| -formulár žiadosti |
| Spôsob overenia zo strany vykonávateľa |
| - formulár žiadosti,  - prostredníctvom systému včasného odhaľovania rizika a vylúčených subjektov (databáza EK, jej verejná časť dostupná na <https://ec.europa.eu/budget/edes/index_en.cfm>, ako aj neverejná časť[[10]](#footnote-10)) |

|  |
| --- |
| **6. Podmienky týkajúce sa štátnej pomoci a vyplývajúce zo schémy štátnej pomoci** |
| Žiadateľ a žiadosť musia spĺňať všetky podmienky týkajúce sa štátnej pomoci a vyplývajúce zo schémy, vrátane podmienky, že prostriedky mechanizmu nie je možné poskytnúť žiadateľovi, voči ktorému je nárokované vrátenie štátnej pomoci na základe rozhodnutia Európskej komisie, v ktorom bola táto štátna pomoc poskytnutá Slovenskou republikou označená za neoprávnenú a nezlučiteľnú s vnútorným trhom.  Ak žiadateľ/prijímateľ nedodrží podmienky poskytnutia prostriedkov mechanizmu vyplývajúce zo schémy, nesie za svoje konanie plnú právnu zodpovednosť.  **Upozorňujeme**, **že žiadateľ je oprávnený začať práce na projekte až po podaní žiadosti**. Splnením tejto podmienky bude preukázaný stimulačný účinok pomoci poskytnutej podľa Schémy pomoci uplatňovanej v rámci tejto výzvy.  Za začiatok realizácie projektu sa považuje kalendárny deň, kedy došlo k vystaveniu prvej písomnej objednávky pre dodávateľa, alebo nadobudnutiu účinnosti prvej zmluvy uzavretej s dodávateľom, ak príslušná zmluva s dodávateľom nepredpokladá vystavenie písomnej objednávky, alebo začatia stavebných prác alebo poskytovania služieb na projekte alebo činnosti na základe ktorej je realizácia projektu (veľkej žiadosti / malej žiadosti) začatý, podľa toho ktorá z vyššie uvedených skutočností nastane ako prvá.  Nákup pozemku a prípravné práce, ako je získanie povolení a vypracovanie štúdií uskutočniteľnosti, sa nepokladá za začatie prác. |
| Spôsob preukázania zo strany žiadateľa |
| -formulár žiadosti |
| Spôsob overenia zo strany vykonávateľa |
| -overenie na základe informácií o vymáhaní štátnej pomoci označenej za neoprávnenú a nezlučiteľnú s vnútorným trhom, ktoré sú verejne dostupné na <https://ec.europa.eu/competition-policy/state-aid/procedures/recovery-unlawful-aid_en>,  -formulár žiadosti |

|  |
| --- |
| **7. Podmienka oprávnenosti projektu** *(účel využitia prostriedkov mechanizmu)* |
| Za oprávnené projekty podľa tejto výzvy sa považujú iba pilotné projekty zamerané na výstavbu verejne prístupnej vodíkovej plniacej stanice pre účely cestnej dopravy, súčasťou ktorej môže byť aj výstavba zariadenia na výrobu elektrickej energie z obnoviteľných zdrojov alebo obnoviteľného vodíka na mieste a zariadenia na uskladňovanie elektrickej energie z obnoviteľných zdrojov alebo obnoviteľného vodíka. |
| Minimálne technicko - stavebné požiadavky pre vodíkovú plniacu infraštruktúru |
| Informácie o minimálnych technicko – stavebných požiadaviek pre vodíkovú infraštruktúru sú uvedené v prílohe č. 3 výzvy ***Technicko – stavebné požiadavky*.** |
| Spôsob preukázania zo strany žiadateľa |
| - formulár žiadosti a povinné prílohy |
| Spôsob overenia zo strany vykonávateľa |
| - formulár žiadosti a povinné prílohy |

|  |
| --- |
| **8. Podmienka oprávnenosti výdavkov** |
| Výdavky projektu musia byť v súlade s podmienkami definovanými v časti I. schémy a podmienkami stanovenými v tejto výzve.  Za oprávnené výdavky sa pre účely tejto výzvy považujú investičné výdavky vynaložené prijímateľom v súvislosti s realizáciou oprávneného projektu na výstavbu verejne dostupnej vodíkovej infraštruktúry.  Oprávnenými výdavkami sú investičné náklady[[11]](#footnote-11) vynaložené prijímateľom pomoci v súvislosti s realizáciou oprávneného projektu na:   1. výstavbu a inštaláciu čerpacej infraštruktúry. Môže ísť o náklady na samotnú čerpaciu infraštruktúru a súvisiace technické vybavenie, inštaláciu alebo modernizáciu elektrických alebo iných komponentov vrátane elektrických káblov a výkonových transformátorov potrebných na pripojenie čerpacej infraštruktúry do siete alebo k miestnej jednotke na výrobu alebo uskladňovanie elektrickej energie alebo vodíka, ako aj stavebné práce, pozemné alebo cestné úpravy, náklady na inštaláciu a náklady na získanie súvisiacich povolení. 2. výrobu obnoviteľného vodíka na mieste a investičných nákladov na uskladňovanie obnoviteľného vodíka. Nominálna výrobná kapacita zariadenia na výrobu obnoviteľného vodíka na mieste nesmie presahovať maximálny menovitý výkon ani kapacitu dopĺňania paliva čerpacej infraštruktúry, ku ktorej je pripojené.   Oprávnenými výdavkami z hľadiska času, výšky a opodstatnenosti sú:  a) výlučne výdavky, ktoré boli vynaložené počas realizácie oprávneného projektu po predložení žiadosti o poskytnutie prostriedkov mechanizmu a v súlade s ďalšími podmienkami uvedenými vo výzve;  b) výdavky, ktoré sú preukázateľne kópiami dokladov (napr. účtovné doklady a záznamy, výpisy z účtov a pod.) a sprievodnou dokumentáciou (napr. cenové ponuky a pod.), ktoré sú riadne evidované v účtovníctve prijímateľa v súlade splatnými všeobecne záväznými právnymi predpismi, príslušná dokumentácia je prehľadná, konkrétna a aktuálna. Súlad kópie s originálom môže byť predmetom kontroly na mieste;  c) výdavky, ktoré bezprostredne súvisia s realizáciou oprávneného projektu v súlade s obsahovou stránkou projektu a sú plne v súlade s cieľmi projektu, ako aj výdavky, ktoré prispievajú k dosiahnutiu plánovaných aktivít a ukazovateľov projektu;  d) výdavky, ktoré spĺňajú podmienky hospodárnosti, efektívnosti, účelnosti a účinnosti;  e) výdavky, ktoré sú vzhľadom na všetky okolnosti reálne, správne, navzájom sa neprekrývajú a sú v súlade s podmienkami Zmluvy o poskytnutí prostriedkov mechanizmu, na základe ktorej sa poskytuje pomoc podľa schémy.  Za oprávnené výdavky sa nepovažujú:  výdavky vynaložené pred podaním žiadosti, výdavky mimo oprávneného obdobia, výdavky, ktoré nie sú priamo spojené s realizáciou oprávnených projektov definovaných v článku H schémy, výdavky vynaložené v súvislosti s vypracovaním projektového zámeru (príloha č. 1 žiadosti), nákup pozemkov, úroky z úverov a pôžičiek, leasing, poplatky za bankové služby, colné poplatky a dane, osobné výdavky, výdavky na verejné obstarávanie realizované v zmysle zákona o VO, vratná daň z pridanej hodnoty (DPH), výdavky na marketing a iné nešpecifikované výdavky nesúvisiace s projektom a podobne.    Hmotný majetok obstaraný v rámci projektu musí spĺňať tieto podmienky:  a) musí byť zakúpený od tretích strán za trhových podmienok;  b) musí byť zaradený do majetku príjemcu a zostať v jeho vlastníctve minimálne 5 rokov po ukončení realizácie projektu (odpisovanie majetku) podľa zákona č. 431/2002 Z. z. o účtovníctve v znení neskorších predpisov (ďalej len „zákon o účtovníctve“);  Konečná výška poskytnutia prostriedkov mechanizmu sa určí na základe skutočne vynaložených, odôvodnených a riadne preukázaných výdavkov, avšak celková schválená výška poskytnutia prostriedkov mechanizmu nesmie byť prekročená.  Z hľadiska časovej oprávnenosti musia výdavky projektu vzniknúť až po predložení žiadosti a najneskôr v deň ukončenia vecnej (fyzickej) realizácie projektu, **nie však neskôr ako 31. máj 2026[[12]](#footnote-12)**.  **Oprávnené výdavky projektu nemôžu byť predmetom dvojitého financovania[[13]](#footnote-13)**. Prostriedky mechanizmu nie je možné poskytnúť prijímateľovi, ktorý prijíma dotáciu, príspevok, grant, alebo inú formu pomoci na financovanie tých istých výdavkov a ktorá by predstavovala dvojité financovanie. Dvojitým financovaním sa rozumie aj situácia, ak výsledok projektu alebo jeho časti je preukazovaný Európskej komisii v rámci rôznych nástrojov podpory bez ohľadu na spôsob preukazovania výsledku.  Žiadateľ stanoví výšku výdavkov v rozpočte projektu v rámci žiadosti na základe trhových (reálnych) cien, a to napr. prostredníctvom prieskumu trhu alebo odborného posudku, stavebného rozpočtu a výkazu výmer vypracovaného autorizovanou osobou[[14]](#footnote-14),. Spôsob, ktorým žiadateľ stanovil výšku výdavkov na projekt, uvedie žiadateľ v *Projektovom zámere stavebno – technického riešenia vodíkovej infraštruktúry*.  **Upozornenie:** V súvislosti s vyššie uvedeným upozorňujeme žiadateľov, že vykonávateľ bude overovať hospodárnosť výdavkov v súlade so Zmluvou o poskytnutí prostriedkov mechanizmu v procese realizácie projektu v rámci kontroly verejného obstarávania / obstarávania. Vzhľadom na uvedené a na skutočnosť, že výšku prostriedkov mechanizmu, ktorú pri posudzovaní žiadosti vykonávateľ posúdil ako oprávnenú, nie je možné navýšiť, je dôležité, aby žiadateľ stanovil výšku výdavkov v rozpočte projektu, na základe trhových (reálnych) cien.  V prípade, ak vykonávateľ pri posudzovaní splnenia tejto PPPM identifikuje výdavky, ktoré nie sú oprávnené na financovanie z prostriedkov mechanizmu, resp. nespĺňajú podmienky stanovené v Schéme pomoci a v tejto výzve, zníži žiadané celkové oprávnené výdavky projektu a v nadväznosti na to aj žiadané prostriedky mechanizmu (s ohľadom na intenzitu pomoci) o výšku identifikovaných neoprávnených výdavkov.  **Projekty, ktoré nespĺňajú minimálne technické požiadavky, sú v rámci výzvy neoprávnené.** |
| Spôsob preukázania zo strany žiadateľa |
| - formulár žiadosti,  *Návrh projektu stavebno – technického riešenia vodíkovej infraštruktúry* |
| Spôsob overenia zo strany vykonávateľa |
| - formulár žiadosti,  *Návrh projektu stavebno – technického riešenia vodíkovej infraštruktúry* |

|  |
| --- |
| **9. Podmienka splnenia kritérií posúdenia žiadosti a návrhu projektu** |
| Vykonávateľ pri posúdení žiadosti a návrhu projektu posudzuje spôsobom podľa kritérií určených vo výzve a v Prílohe č. 4.  Vykonávateľ podľa výsledkov posúdenia žiadosti a návrhu projektu zostaví zoznam a poradie žiadostí za účelom poskytnutia prostriedkov mechanizmu tak, aby nebola výška disponibilných prostriedkov prekročená.  Na splnenie kritérií posúdenia odborného hodnotenia musia byť vyhodnotené kladne všetky vylučujúce hodnotiace kritériá posúdenia a zároveň musí byť splnená minimálna hranica pri bodovaných hodnotiacich kritériách posúdenia, ktorá predstavuje 60 % z maximálneho počtu bodov bodovaných hodnotiacich kritérií,  t. j. 18 bodov. |
| Spôsob preukázania zo strany žiadateľa |
| - formulár žiadosti, *Návrh projektu stavebno-technického riešenia vodíkovej infraštruktúry* |
| Spôsob overenia zo strany vykonávateľa |
| - odborné hodnotenie na základe prílohy č. 4 výzvy Kritériá posúdenia žiadosti a návrhu projektu |

|  |
| --- |
| **10. Podmienka výrazne nenarušiť** |
| Projekt žiadateľa podporený z prostriedkov mechanizmu v rámci tejto výzvy musí byť v súlade s princípom „výrazne nenarušiť“ a spĺňať všeobecne záväzné právne predpisy v oblasti energetiky, klímy a životného prostredia, ako aj všeobecne záväzné právne predpisy v oblasti posudzovania vplyvov na životné prostredie (ďalej aj „EIA“). Podmienka „výrazne nenarušiť“ stanovuje, že žiadny projekt podporený z prostriedkov mechanizmu nemôže výrazne narušiť žiaden z environmentálnych cieľov[[15]](#footnote-15) uvedených v čl. 17 nariadenia o taxonómii[[16]](#footnote-16) . |
| Spôsob preukázania zo strany žiadateľa |
| - formulár žiadosti, *Súhrnné čestné vyhlásenie žiadateľa* |
| Spôsob overenia zo strany vykonávateľa |
| - formulár žiadosti, *Súhrnné čestné vyhlásenie žiadateľa* |

|  |
| --- |
| **11. Podmienka miesta realizácie projektu** |
| Pre túto výzvu je oprávnené územie: a) mestský uzol[[17]](#footnote-17)  b) oblasť pozdĺž hlavnej siete TEN-T[[18]](#footnote-18) |
| Spôsob preukázania zo strany žiadateľa |
| - formulár žiadosti, *Projektový zámer stavebno – technického riešenia vodíkovej infraštruktúry* |
| Spôsob overenia zo strany vykonávateľa |
| - formulár žiadosti, *Projektový zámer stavebno – technického riešenia vodíkovej infraštruktúry* |

|  |
| --- |
| **12. Podmienka, že nie je voči žiadateľovi (ak nejde o obec/VÚC) vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku[[19]](#footnote-19)** |
| Žiadateľ nie je ku dňu predloženia žiadosti v konkurze alebo v reštrukturalizácii alebo nebol voči nemu zamietnutý konkurz pre nedostatok majetku.  Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii v znení neskorších predpisov[[20]](#footnote-20).  **Upozorňujeme,** že podmienka nie je splnená v prípade zastavenia konkurzného konania pre nedostatok majetku žiadateľa alebo zrušenia konkurzného konania pre nedostatok majetku žiadateľa. |
| Spôsob preukázania zo strany žiadateľa |
| - formulár žiadosti - *Súhrnné čestné vyhlásenie žiadateľa* |
| Spôsob overenia zo strany vykonávateľa |
| - vykonávateľ overí splnenie danej podmienky prostredníctvom portálu, ktorý je verejne dostupný na: <https://ru.justice.sk/ru-verejnost-web/>, resp. prostredníctvom iných verejne dostupných registrov napr. Obchodný vestník,  - formulár žiadosti - *Súhrnné čestné vyhlásenie žiadateľa* |
| **13. Podmienka splnenia vylučovacích kritérií** |
| Žiadateľ preukazuje splnenie všetkých vylučovacích kritérií v zmysle Prílohy č. 4 Kritériá posúdenia žiadosti a návrhu projektu.  Vylučujúce kritériá:   * 1. Súlad projektu s POO   3.1 Efektívnosť a hospodárnosť výdavkov projektu  V prípade ich nesplnenia bude žiadateľ vyradený z ďalšieho posudzovania žiadosti. |
| Spôsob preukázania zo strany žiadateľa |
| * formulár žiadosti, Návrh projektu stavebno-technického riešenia vodíkovej infraštruktúry |
| Spôsob overenia zo strany vykonávateľa |
| - odborné hodnotenie na základe prílohy č. 4 výzvy Kritériá posúdenia žiadosti a návrhu projektu |

**B. Podmienky prijímateľa pred podaním žiadosti o platbu (refundácia)**

|  |
| --- |
| **1. Podmienka mať vysporiadané finančné vzťahy so štátnym rozpočtom** |
| Prijímateľ nesmie byť dlžníkom na daniach[[21]](#footnote-21), t. j. nesmie mať daňové nedoplatky po lehote splatnosti dane v zmysle daňového poriadku[[22]](#footnote-22) v sume vyššej ako 170 EUR.  Vykonávateľ overí splnenie danej podmienky prostredníctvom portálu, ktorý je dostupný na <https://oversi.gov.sk> v rozsahu: Potvrdenie príslušného daňového úradu pri predložení prvej ŽoP a pri predložení záverečnej ŽoP v zmysle Záväznej dokumentácie a v zmysle Zmluvy o poskytnutí prostriedkov mechanizmu. |

|  |
| --- |
| **2. Podmienka, že prijímateľ nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti[[23]](#footnote-23)** |
| Prijímateľ nesmie byť dlžníkom na sociálnom poistení (vrátane príspevkov na starobné dôchodkové sporenie[[24]](#footnote-24)) v sume vyššej ako 40 EUR. Prijímateľ nesmie byť dlžníkom na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR.  Vykonávateľ overí splnenie danej podmienky prostredníctvom portálu, ktorý je dostupný na <https://oversi.gov.sk> v rozsahu: Potvrdenie Sociálnej poisťovne a Potvrdenie každej zdravotnej poisťovne poskytujúcej verejné zdravotné poistenie v Slovenskej republike pri predložení prvej ŽoP a pri predložení záverečnej ŽoP v zmysle Záväznej dokumentácie a v zmysle Zmluvy o poskytnutí prostriedkov mechanizmu. |

|  |
| --- |
| **3. Podmienka, že žiadateľ nie je podnikom v ťažkostiach** |
| Prijímateľ berie na vedomie, že nesmie byť podnikom v ťažkostiach podľa nariadenia EÚ 651/2014 (s výnimkou podnikov, ktoré neboli v ťažkostiach k 31.decembru 2019, ale stali sa podnikmi v ťažkostiach v období od 1. januára 2020 do 30.decembra 2021).  Vykonávateľ overí splnenie danej podmienky podľa doručených údajov na vyhodnotenie tejto skutočnosti na vyplnenom formulári (predloženie vyplneného formulára do 10 dní od nadobudnutia účinnosti Zmluvy o poskytnutí prostriedkov mechanizmu) v zmysle Záväznej dokumentácie a v zmysle Zmluvy o poskytnutí prostriedkov mechanizmu. |

|  |
| --- |
| **4. Podmienka zápisu v Registri partnerov verejného sektora (ak relevantné[[25]](#footnote-25))** |
| Ide o  prijímateľa, ktorý má povinnosť zapisovať sa do Registra partnerov verejného sektora[[26]](#footnote-26).  Vykonávateľ overí splnenie danej podmienky prostredníctvom portálu Register partnerov verejného sektora, ktorý je verejne dostupný na <https://rpvs.gov.sk/rpvs> k dátumu podpisu Zmluvy o poskytnutí prostriedkov mechanizmu. |

|  |
| --- |
| **5. Podmienka, že nie je vočiprijímateľovi (ak nejde o obec/VÚC) vedený výkon rozhodnutia[[27]](#footnote-27)** |
| Voči prijímateľovi nesmie byť vedená exekúcia alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu vo výške vymáhaného nároku za všetky takto vykonávané exekúcie alebo iné výkony rozhodnutia vyššie ako 5 000 EUR (slovom: päťtisíc eur), alebo ktorých predmetom je v jednotlivom prípade nútený výkon inej povinnosti, ktorá nespočíva v zaplatení peňažnej sumy, ak táto nepeňažná povinnosť akokoľvek priamo alebo nepriamo súvisí s Projektom.  Vykonávateľ overí splnenie danej podmienky prostredníctvom portálu Centrálneho registra exekúcií, ktorý je verejne dostupný na <https://www.cre.sk> pri predložení prvej ŽoP v zmysle Záväznej dokumentácie a v zmysle Zmluvy o poskytnutí prostriedkov mechanizmu. |

|  |
| --- |
| **6. Podmienka, že prijímateľ má vysporiadané majetkovo – právne vzťahy a povolenia na realizáciu aktivít projektu** |
| Žiadateľ je povinný mať vysporiadané majetkovo – právne vzťahy ku všetkým nehnuteľnostiam, na ktorých dochádza k realizácii aktivít projektu.  Nehnuteľný majetok, v ktorom alebo v súvislosti s ktorým sa bude realizovať projekt, musí byť vo vlastníctve žiadateľa, resp. žiadateľ musí mať k danému majetku iné právo (napr. prenájom a pod. ) a hnuteľný dlhodobý majetok, ktorý bude obstaraný alebo zhodnotený  z prostriedkov mechanizmu, musí byť vo vlastníctve žiadateľa a to počas celej doby realizácie projektu a celého obdobia **udržateľnosti projektu t. j. do 31.12.2031.**  **Splnenie tejto podmienky žiadateľ preukáže poskytnutím čísla listu vlastníctva predmetných nehnuteľností, prípadne fotokópiou dokladov preukazujúcich vysporiadanie majetkovo – právnych vzťahov a povolenia na realizáciu projektu[[28]](#footnote-28) najneskôr spolu s prvou žiadosťou o platbu.** |

|  |
| --- |
| **7. Podmienka poskytnutia prostriedkov mechanizmu z hľadiska splnenia merateľných ukazovateľov projektu** |
| Žiadateľ sa zaväzuje Zmluvou o poskytnutí prostriedkov mechanizmu, k splneniu merateľných ukazovateľov projektu, ktorými sú:   1. Počet vybudovaných verejne prístupných vodíkových plniacich staníc definovaných v Opise projektu v rámci aktivít projektu pri dodržaní minimálnych technicko-stavebných požiadaviek definovaných v tejto výzve. 2. Zabezpečenie udržateľnosti projektu a poskytovania služieb plnenia vodíka žiadateľom počas celého obdobia udržateľnosti projektu od uvedenia pilotnej verejne prístupnej plniacej stanice do prevádzky, pričom počas tejto doby je možné vykonať výmenu/rozšírenie stanice za účelom pridania nových funkcionalít. 3. Právny záväzok prijímateľa, že najneskôr 31. decembra 2035 bude vybudovaná plniaca infraštruktúra dodávať výlučne obnoviteľný vodík.   Na kvantifikáciu merateľných ukazovateľov slúžia monitorovacie správy. |

|  |
| --- |
| **8. Podmienka časovej oprávnenosti projektu** |
| Časová oprávnenosť projektu začína dňom podania žiadosti. Maximálna dĺžka realizácie projektu je ohraničená dátumom 30. 6. 2026[[29]](#footnote-29). |

1. ) bližšie sú upravené v Návrhu Zmluvy o poskytnutí prostriedkov mechanizmu, vo Všeobecných zmluvných podmienkach k Zmluve o poskytnutí prostriedkov mechanizmu na podporu obnovy a odolnosti, v Opise projektu. [↑](#footnote-ref-1)
2. ) bližšie je spôsob doručovania žiadosti uvedený v Prílohe č. 6 – *Súhrnné informácie k žiadosti* a v tejto výzve [↑](#footnote-ref-2)
3. ) Napr. výpis z registra trestov nesmie byť, v prípade osôb, ktoré sú občanmi SR, starší ako 30 dní ku dňu doručenia žiadosti. [↑](#footnote-ref-3)
4. ) Preklad do slovenského jazyka sa nevyžaduje, ak je žiadosť vyplnená v českom jazyku. [↑](#footnote-ref-4)
5. § 13 ods. 4 a ods. 5 zákona o mechanizme. [↑](#footnote-ref-5)
6. Napríklad § 225, § 261 až 263, § 266 až 268, § 328 až 336, § 336c a 336d Trestného zákona, § 3 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov. [↑](#footnote-ref-6)
7. ) § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-7)
8. ) Úradný doklad sa nevyžaduje v prípade dokumentu v českom jazyku. [↑](#footnote-ref-8)
9. Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 v platnom znení. [↑](#footnote-ref-9)
10. Upozorňujeme žiadateľov, že vo verejnej časti daného registra nie sú uvedené všetky vylúčené subjekty. [↑](#footnote-ref-10)
11. ) Na účely tejto výzvy, pokiaľ sa v texte uvádza pojem „výdavok“, rozumie sa ním aj „náklad“ podľa zákona o účtovníctve, a naopak, takýto výklad zjavne neodporuje zmyslu príslušných ustanovení Schémy. [↑](#footnote-ref-11)
12. ) Vykonávateľ je v odôvodnenom prípade oprávnený prijímateľovi predĺžiť termín ukončenia vecnej realizácie projektu počas realizácie projektu. [↑](#footnote-ref-12)
13. ) §13 ods. 3 zákona o mechanizme [↑](#footnote-ref-13)
14. ) Autorizovaná osoba musí byť zapísaná napr. v Stavebnej komore stavebných inžinierov, Asociácií stavebných cenárov – potvrdenie o akreditácií MŠ SR č. 3147; Cenekon

    a. s. – MŠ SR akreditovaný vzdelávací program č. 3215/2016/61/1, elektrotechnik špecialista – projektant elektrických zariadení. [↑](#footnote-ref-14)
15. ) Zmiernenie zmeny klímy; adaptácia k zmene klímy; udržateľné využívanie a ochrana vodných a morských zdrojov; prechod na obehové hospodárstvo; prevencia a kontrola znečisťovania; ochrana a obnova biodiverzity a ekosystémov. [↑](#footnote-ref-15)
16. [↑](#footnote-ref-16)
17. ) Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 Podľa aktuálnej podoby návrhu revízie Nariadenia Európskeho Parlamentu a Rady o usmerneniach Únie pre rozvoj transeurópskej dopravnej siete, ktorým sa mení nariadenie (EÚ) 2021/1153 a nariadenie (EÚ) č. 913/2010 a zrušuje nariadenie (EÚ) č. 1315/2013 patria do zoznamu mestských uzlov na území Slovenskej republiky tieto mestá: Bratislava, Nitra, Žilina, Košice [↑](#footnote-ref-17)
18. Stanica vzdialená nie viac ako 10 km od najbližšieho zjazdu z pozemnej komunikácie patriacej do hlavnej siete TEN-T (pozri články 2 a 6 nariadenia AFIR) [↑](#footnote-ref-18)
19. )V súlade s § 8a a ods. 4. písm. b) a ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a zákona č. 7/2005 Z. z. o konkurze a reštrukturalizácii a o zmene a doplnení niektorých zákonov [↑](#footnote-ref-19)
20. ) Podmienka nie je relevantná pre žiadateľov, na ktorých sa zákon č.7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov nevzťahuje. [↑](#footnote-ref-20)
21. ) V súlade s § 8a ods. 4 písm. a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. [↑](#footnote-ref-21)
22. ) Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. [↑](#footnote-ref-22)
23. ) V súlade s § 8a ods. 4 písm. e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. [↑](#footnote-ref-23)
24. ) V súlade so zákonom č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. [↑](#footnote-ref-24)
25. ) zákon č. 315/2016 Z. z. o registri partnerov verejného sektora a o zmene a doplnení niektorých zákonov [↑](#footnote-ref-25)
26. ) § 8a ods. 4 písm. h) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších zákonov. [↑](#footnote-ref-26)
27. ) V súlade s § 8a ods. 4 písm. c) a ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. [↑](#footnote-ref-27)
28. ) V súlade s Článkom 6 bod 6.5 Zmluvy o poskytnutí prostriedkov mechanizmu. [↑](#footnote-ref-28)
29. ) Vykonávateľ je v odôvodnenom prípade oprávnený predĺžiť termín ukončenia vecnej realizácie projektu. [↑](#footnote-ref-29)